Mykolas Kazimieras Radvila Žuvelė

Mykolas Kazimieras Radvila Žuvelė (, 1702 m. birželio 13 d. Olykoje – 1762 m. sausio 3 d. Vilniuje) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

Biografija 
Kunigaikštis, kilęs iš Gediminaičių Radvilų giminės Olykos- Nesvyžiaus linijos, tėvas Karolis Stanislovas Radvila, motina Ona Kotryna Sanguškaitė. Brolis Jeronimas Florijonas Radvila.

Šeima 

Žmonos: Uršulė Pranciška Vyšniovecka (Urszula Franciszka Wiśniowiecka, lenkų dramaturgė) (1705−1753), Krokuvos vaivados ir kašteliono Jonušo Antano Višnioveckio (1678−1741) ir Teofilės Leščinskos (1680−1757) vienitelė duktė ir Ona Liudvika Mycielska (Anna Ludvika Mycielska) (1729−1771), Poznanės ir Kališo kašteliono Motiejaus Mycielskio (apie 1690−1747) ir Veronikos Konarževskos, Lietuvos lauko sargybinio Leono Mykolo Radvilos (1722−1751) našlės duktė. Vaikai iš pirmosios santuokos: Mykolas Kristupas (1727–1729), Jonušas Tadas Radvila, Karolis Stanislovas Radvila II, Ona Radvilaitė (mirė maža), Liudvika Radvilaitė (mirė maža), Teofilė Konstancija Radvilaitė (vyrai: Ignotas Moravskis, Jonas Rozvadovskis), Kotryna Karolina Radvilaitė (1740–1789 m., vyras Stanislovas Ferdinandas Rževuskis). Vaikai iš antrosios santuokos: Veronika Joana Radvilaitė (g. 1754 m., vyras Pranciškus Čapskis), Jeronimas Vincentas Radvila, Marija Viktorija Radvilaitė (vyras Benediktas Morikonis), Žozefina Radvilaitė (g. 1762 m., vyrai: Ksaveras Masalskis ir Mykolas Grabovskis). Šeimoje augo ir Motiejus Radvila, Onos Liudvikos sūnus iš santuokos su Leonu Mykolu Radvila.

Dvarai 

IX Nesvyžiaus valdytojas, VIII Olykos valdytojas, VI Bialos ponas.

Valstybės tarnyba 

Nuo 1734 m. Lietuvos dvaro maršalka, nuo 1735 m. Lietuvos lauko etmonas ir Trakų kaštelionas, 1737–1744 m. Trakų vaivada, nuo 1742 m. Vilniaus kaštelionas, 1744–1762 m. Vilniaus vaivada ir Lietuvos didysis etmonas.

Šaltiniai

Nuorodos 
 Trimitų herbo Radvilos  (lenkų k.)

|-

Lietuvos dvaro maršalkos
Lietuvos didieji etmonai
Lietuvos didieji žirgininkai
Trakų kaštelionai
Trakų vaivados
Vilniaus vaivados
Vilniaus kaštelionai
Kauno seniūnai
Naujojo Targo seniūnai
Kremeneco seniūnai
Peremyšlio seniūnai
Nižyno seniūnai
Parčevo seniūnai
ATR pasaulietiniai senatoriai
ATR Seimo atstovai
Radvilos